CELEX: 31992R1448
Language: el
Date: 1992-06-03 00:00:00
Title: Κανονισμός (ΕΟΚ) αριθ. 1448/92 της Επιτροπής της 3ης Ιουνίου 1992 για την τροποποίηση του κανονισμού (ΕΟΚ) αριθ. 875/92 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1991

Avis juridique important

|

31992R1448

Κανονισμός (ΕΟΚ) αριθ. 1448/92 της Επιτροπής της 3ης Ιουνίου 1992 για την τροποποίηση του κανονισμού (ΕΟΚ) αριθ. 875/92 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1991  

Επίσημη Εφημερίδα αριθ. L 152 της 04/06/1992 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 1448/92 ΤΗΣ ΕΠΙΤΡΟΠΗΣ  της 3ης Ιουνίου 1992  για την τροποποίηση του κανονισμού (ΕΟΚ) αριθ. 875/92 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα  και ανά αίγα για την περίοδο εμπορίας 1991Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγορών στον τομέα του προβείου και αιγείου κρέατος (1), όπως τροποποιήθηκε από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 6,  Εκτιμώντας:  ότι, με τον κανονισμό (ΕΟΚ) αριθ. 875/92 (3), η Επιτροπή καθόρισε τα ποσά της πριμοδότησης ανά προβατίνα και το υπόλοιπο που πρέπει να καταβληθεί για την περίοδο 1991-  ότι λόγω διοικητικού λάθους δεν ελήφθη υπόψη η προκαταβολή που πληρώθηκε στην Ελλάδα- ότι πρέπει να διορθωθεί το ποσό του υπολοίπου που θα πληρωθεί σε ορισμένους παραγωγούς αιγοπροβείου κρέατος στην Ελλάδα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 875/92 το υπόλοιπο της πριμοδοτήσεως που θα πληρωθεί ανά προβατίνα στους παραγωγούς βαρέων αμνών στην Ελλάδα [άρθρο 23 παράγραφος 5 του κανονισμού (ΕΟΚ) αριθ. 3013/89] αντικαθίσταται από "7,986 Ecu" και το  υπόλοιπο της πριμοδοτήσεως που θα πληρωθεί ανά αίγα στην Ελλάδα [άρθρο 23 παράγραφος 5 του κανονισμού (ΕΟΚ) αριθ. 3013/89] αντικαθίσταται από "6,387 Ecu".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 8 Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 93 της 8. 4. 1992, σ. 8.